**ПУДРАТ ШАРТНОМАСИ № \_\_\_\_\_\_\_**

**Бекобод тумани « \_\_\_\_\_\_ » \_\_\_\_\_\_\_ 2022 йил.**

Кейинги ўринларда **«Буюртмачи»** деб юритиладиган **Бўка тумани 19-сонли Болалар мусиқа ва санъат мактаби** номидан Низом асосида иш юритувчи Бўка тумани 19-сонли Болалар мусиқа ва санъат мактаби рахбари ­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бир томондан ва кейинги ўринларда **«Пудратчи»** деб юритиладиган **\_\_\_\_\_\_\_\_\_\_\_\_\_\_\_\_\_\_\_\_**номидан Низом асосида иш юритувчи раҳбар **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** иккинчи томондан, **«Тошкент вилояти, Бўка тумани 19-сонли Болалар мусиқа ва санъат мактаби биносини фасал қисмини жорий таъмирлаш”**га *(кейинчалик объект)*доир мазкур пудрат шартномасини туздилар.

**I. ТАЪРИФЛАР**

1.1. Мазкур шартномада қуйидаги таърифлар қўлланилади:

**ижро ҳужжатлари** - натурада бажарилган ишлар ёки ишларни бажариш учун масъул бўлган шахслар томонидан уларга киритилган ўзгаришларнинг ушбу ишчи чизмаларга мувофиқлиги тўғрисидаги ёзувлар билан биргаликда объект таъмирланишига ишчи чизмалар туркуми, сертификатлар, техник паспортлар ва ўрнатилган асбоб-ускуналарнинг сифатини ва аниқ ишларни бажаришда қўлланилган материаллар, конструкциялар ва деталларнинг сифатини тасдиқловчи бошқа ҳужжатлар ҳамда қурилиш нормалари ва қоидаларида назарда тутилган бошқа ҳужжатлар;

**қурилиш-таъмирлаш майдони** - мазкур шартнома доирасида барча ишларни бажариш даврида далолатнома бўйича Буюртмачи томонидан Пудратчига берилган ер участкаси. Объектнинг қурилиш-таъмирлаш майдони чегараси ажратиб қўйилади ёки бош режага мувофиқ белгиланадиган бошқа белгилар билан белгилаб қўйилади;

**вақтинчалик иншоатлар** - Пудратчи томонидан қурилиш-таъмирлаш майдонида ўрнатиладиган ва ишларни бажариш учун зарур бўлган ҳар қандай типдаги вақтинчалик бинолар ва иншоотлар;

**беркитиладиган ишлар** - сифати ва аниқлигини кейинги ишлар бажарилгандан кейин аниқлаш мумкин бўлмаган кейинчалик бажариладиган ишлар ва конструкциялар билан беркитиладиган ишлар;

**шартнома нархини бўлиб чиқиш** - ишларнинг ҳар бир босқичи ва/ёки турлари қийматини аниқ белгилаган ҳолда шартнома бўйича объектнинг умумий қийматини босқичларга тақсимлаш.

**II. ШАРТНОМА МАВЗУСИ.**

2.1. “Пудратчи” мазкур шартнома доирасида **«Тошкент вилояти, Бўка тумани 19-сонли Болалар мусиқа ва санъат мактаби биносини фасал қисмини жорий таъмирлаш”** ишларини лойиҳада кўзда тутилган, фойдаланишга тайёр ҳолатигача қурилиш-таъмирлаш ишларини бажариш мажбуриятини олади, Буюртмачи эса Пудратчига тўлиқ бажарилган қурилиш-таъмирлаш ишларини қабул қилиб олиш ва тўловни амалга ошириш мажбуриятини олади.

**III. ШАРТНОМА БЎЙИЧА ИШЛАР ҚИЙМАТИ**

3.1. Мазкур шартнома бўйича Пудратчи томонидан бажариладиган, тасдиқланган ишлар қиймати барча солиқлар, йиғимлар ва ажратмаларни ўз ичига олган ҳолда ҚҚС сиз, билан бирга жорий нархларда **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** сўмни ташкил этади.

3.2. Тегишли асослар мавжуд бўлганда, Буюртмачи билан Пудратчи ўртасидаги шартномага қўшимча битим билан расмийлаштирилади.

**IV. ПУДРАТЧИНИНГ МАЖБУРИЯТЛАРИ**

4.1. Мазкур шартнома бўйича Пудратчи шартноманинг II бўлимида назарда тутилган ишларни бажариш учун:

-объектнинг ижро ҳужжатларини расмийлаштириш ва Буюртмачига топшириш;

- барча ишларни мазкур шартномада белгиланган хажм ва муддатларда, ўзининг кучлари билан қурилиш қоидалари ва меъёрлари, белгиланган стандартларга амал қилган ҳолда сифатли бажариш ҳамда ишни Буюртмачига мазкур шартнома шартларига мувофиқ топширади;

- мазкур шартномада белгиланган ишларни ҳажмини бажаришда, агар ёрдамчи пудратчи жалб этиладиган бўлса, у ҳолда жами иш ҳажмининг қанчалик ўз кучлари ҳисобидан ва қанчалик жалб этилган ёрдамчи пудратчининг кучларига таяниб бажарилиши ҳақида Буюртмачига батафсил маълумот беради;

- мазкур шартнома бўйича объектни фойдаланишга қабул қилиб олиш тўғрисидаги далолатнома имзоланган кундан бошлаб бир ой муддатда объектни ўзига тегишли қурилиш-таъмирлаш машиналари, транспорт воситалари, анжомлар, қурилиш материаллари, буюмлар ва вақтинчалик бинолардан бўшатади;

- объектни қўриқланишини таъминлайди;

- мазкур шартномада назарда тутилган барча мажбуриятларни ўз вақтида ва тўлиқ ҳажмда бажариш мажбуриятини ўз зиммасига олади.

4.2. Пудратчи мазкур шартнома бўйича барча ишларни сифатли бажарилиши ҳамда объектнинг фойдаланишга тайёр ҳолда топширилиши учун Буюртмачи олдида тўлиқ мулкий жавоб беради.

4.3. Мазкур шартнома бўйича Пудратчи шартномада кўрсатилган объект бўйича қурилиш-таъмирлаш ишларини Буюртмачига топширгандан кейин 1 йил давомида шартномада кўрсатилган объектда нуқсонлар пайдо бўлса, таъмирлаш ишлари Пудратчининг ўз маблағлари ҳисобидан бартараф этади.

**V. БУЮРТМАЧИНИНГ МАЖБУРИЯТЛАРИ**

5.1. Мазкур шартномани бажариш учун Буюртмачи:

- ишлар бажарилиши устидан мазкур шартномада қайд этилган Пудратчи томонидан қабул қилинган мажбуриятлар ва бошқа функцияларга риоя этилишини назорат қилиш, Пудратчидан тугалланган ишларни амалдаги қонун ҳужжатларига мувофиқ равишда қабул қилиб олишни таъминлаш;

- Пудратчининг мурожатларини 10 (ўн) кун муддатда кўриб чиқиш ва қарор қабул қилиш;

- 5 (беш) кунлик муддат ичида Пудратчи томонидан тақдим қилинган ҳисоб-фактураларни расмийлаштириб беришни ўз зиммасига олади. Агарда тақдим қилинган ҳужжатларда камчиликлар аниқланса уларни кўрсатган ҳолда Пудратчига қайтариб беради.

5.2. Мазкур шартномада назарда тутилган мажбуриятларни тўлиқ ҳажмда бажариш мажбуриятини олади.

**VI. ИШЛАРНИ БАЖАРИШ МУДДАТЛАРИ**

6.1. Пудратчи мазкур шартнома кучга кирган кундан бошлаб ишларни бажаришга киришади.

6.2. Мазкур шартнома бўйича қурилиш-таъмирлаш ишларининг якунлаш муддати шартнома кучга кирган кундан бошлаб 30 кун этиб белгиланади.

**VII. ТЎЛОВЛАР ВА ҲИСОБ-КИТОБЛАР**

7.1. Томонлар ўртасида шартнома имзолангандан сўнг 10 (ўн) кун муддат ичида “Буюртмачи” шартнома қийматининг 30 (ўттиз) фоизидан кам бўлмаган маблағни “Пудратчига” тўлаб бергандан сўнг мазкур объектда иш бошлайди.

7.2. Объектнинг шартномавий жорий қийматининг 70 (етмиш) фоизи учун Буюртмачи ва Пудратчи ўртасидаги узил-кесил ҳисоб-китоб қурилиш-таъмирлаш ишлари тугалланиб, объектни қабул қилиш далолатномаси расмийлаштирилгандан сўнг амалга оширилади.

7.3. Буюртмачи мазкур шартнома бўйича ўз зиммасига қабул қилган мажбуриятларни шартнома кучга кирган кундан бошлаб 30 (ўттиз) кун мобайнида бажармаган тақдирда, Пудратчи бу ҳақда қонун ҳужжатларида белгиланган тартибда Буюртмачини ёзма равишда хабардор қилган ҳолда, шартномага ўзгартиришлар киритиш ҳуқуқига эгадир. Бунда Буюртмачи Пудратчи томонидан бажарилган ишлар учун ҳақ тўлашдан озод қилинмайди.

**VIII. ИШЛАРНИ БАЖАРИШ**

8.1. Буюртмачи объектда ўз вакилини – техник кузатувчини тайинлайди, у Буюртмачининг номидан бажарилаётган ишлар сифати устидан техник назоратни амалга оширади, шуннигдек Пудратчи томонидан фойдаланиладиган материаллар ва асбоб ускуналарнинг шартнома шартларига ва иш ҳужжатларига мувофиқлигини текширади.

8.2. Пудратчи қурилиш-таъмирлаш даврида Буюртмачининг вакилини (техник кузатувчини) вақтинчалик яшаш жойидан объектга бориб келишига транспорт воситаси, объектда иш жойи билан таъминлашни ўз зиммасига олади.

8.3. Пудратчи объектда бажарилган ишларнинг ҳажмларини бажариш ҳужжатларини, қилинган сарф-харажатларни Буюртмачи томонидан мазкур объект учун бириктирилган техник кузатувчи билан объектнинг ўзида кўриб чиқади ва тўлиқ маълумотни Буюртмачига тақдим этади.

8.4. Бажарилган ва молиялаштириш учун қабул қилинган иш хажмларида арифметик хато ва бошқа камчиликларга йўл қўйилганлиги аниқланганда, шартнома амал қилиш муддатидан кечикмаган ҳолда бажарилган иш ҳажмлари тегишли ўзгартиришлар (корректировка) киритилган ҳолда расмийлаштирилади.

8.5. Пудратчи ўзи томонидан қурилиш-таъмирлаш ишларида қўлланиладиган қурилиш материаллари, асбоб-ускуналар ва бутловчи буюмлар, конструкциялар ва тизимлар сифати лойиҳа ҳужжатларида кўрсатилган спецификацияларга, давлат стандартларига, техник шартларга мувофиқ бўлишини ҳамда уларнинг сифатини тасдиқловчи тегишли сертификатларга, техник паспортларга ёки бошқа ҳужжатларга эга бўлишини кафолатлайди.

8.6. Пудратчи ишларни смета ҳужжатларига ва мазкур шартноманинг VI бўлимида кўрсатилган муддатлар билан мувофиқлаштирилган ўз режаси ва жадвалига биноан объектда ишларни бажаришни мустақил равишда ташкил этади.

8.7. Агар Буюртмачи Пудратчи ва (ёки) унинг ёрдамчи Пудратчилари томонидан ишларнинг сифатсиз бажарилганлигини аниқласа, у ҳолда Пудратчи ўз кучлари ва маблағлари ҳисобидан ушбу ишларни уларнинг зарур сифатини таъминлаш учун келишилган муддатда қайта бажаришга мажбурдир.

**IX. ИШЛАРНИ ҚЎРИҚЛАШ**

9.1. Пудратчи қурилиш-таъмирлаш ишлари бошланишидан тугаллангунгача ва қурилиш-таъмирлаш тугалланган объект Буюртмачи томонидан қабул қилиб олингунга қадар четлари тўсилган қурилиш майдони ҳудудида материаллар, асбоб-ускуналар, қурилиш техникаси ва бошқа мол-мулк зарур даражада қўриқланишини таъминлайди.

**X. ЕНГИБ БЎЛМАЙДИГАН КУЧ (ФОРС-МАЖОР) ҲОЛАТЛАРИ**

10.1. Агар ушбу шартнома бўйича мажбуриятлар қисман ёки тўлиқ бажарилмаслиги форс-мажор ҳолатлари (фавқулотда вазиятлар, фавқулотда ҳолат, юқорида турувчи давлат органлари қарори ва бошқа енгиб бўлмайдиган куч, ер тебраниши, сув тошқини, кўчки ва ҳокозо) натижасида келиб чиқса ва агар бу ҳолатлар мазкур шартноманинг бажарилишига бевосита таъсир этса, томонлар бунда қисман ёки тўлиқ бажармаслик учун жавобгарликдан озод этиладилар.

Мазкур шартнома бўйича мажбуриятларни бажариш муддати енгиб бўлмайдиган куч ҳолатлари амал қилган, шунингдек ушбу ҳолатлар юзага келтирган вақтга мутаносиб равишда узайтирилади.

10.2. Агар форс-мажор ҳолатлари ёки уларнинг оқибатлари бир ойдан кўп вақтга чўзилса, у ҳолда Пудратчи ва Буюртмачи ишларни давом эттириш ёки уларни консервация қилиш учун қандай чоралар кўрилишини муҳокама қиладилар.

10.3. Агар томонлар икки ой ичида келиша олмасалар, у ҳолда томонларнинг ҳар бири шартнома бекор қилинишини талаб қилишга ҳақлидир.

**XI. ҚУРИЛИШ-ТАЪМИРЛАШ ТУГАЛЛАНГАН ОБЪЕКТНИ ҚАБУЛ ҚИЛИБ ОЛИШ**

11.1. Қурилиш-таъмирлаш тугалланган объектни қабул қилиб олиш шартномани имзолаш санасида амалда бўлган белгиланган тартибга мувофиқ, мазкур шартномада назарда тутилган барча мажбуриятлар томонлар тарафидан бажарилгандан кейин, шунингдек қурилиш-таъмирлаш тугалланган объектни фойдаланишга қабул қилиб олиш шаҳарсозлик нормалари, қоидалари ва стандартларига асосан амалга оширилади.

Объект қурилиш-таъмирлаш ишлари туганланганли ва у қабул қилиб олишга тайёрлиги тўғрисида Пудратчи ташкилотнинг хабарномасидан кейин ишчи комиссия томонидан фойдаланишга қабул қилинади.

11.2. Пудратчи ташкилот ишчи комиссияга қуйидаги ҳужжатларни тақдим этади:

- қурилиш-монтаж ишларини амалга оширишда иштирок этган ташкилотлар томонидан бажарилган ишларнинг турлари ва ҳажмлари ҳамда масъул ижрочилари кўрсатилган ҳолдаги рўйхати;

- қабул қилишга тақдим этилган объектнинг техник лойиҳаси ва ишчи чизмалари тўплами, ижро схемалари;

- ваколат доирасидан келиб чиққан ҳолда қурилиш ишлари сифатини назорат қилиш «Давархитектқурилишназорат» инспекцияси томонидан кўрсатилган камчиликларни бартараф қилинганлиги тўғрисидаги далолатномалар.

11.3. Пудратчи қурилиш-таъмирлаш тугалланган объектни қабул қилиб олиш бошланишидан 5 кун олдин мазкур шартноманинг **V бўлимига** мувофиқ Буюртмачига Буюртмачи томонидан белгиланган таркибда икки нусхада ижро ҳужжатларини беради. Пудратчи Буюртмачига ушбу ҳужжатлар тўплами амалда бажарилган ишларга тўлиқ мос келишини ёзма равишда тасдиқлаши керак.

11.4. Қабул қилиб олинган пайтдан бошлаб объект давлат мулкига айланади ва ўрнатилган тартибда ваколатли органи балансига ўтади.

**XII. КАФОЛАТЛАР**

12.1. Пудратчи:

- барча ишлар тўлиқ ҳажмда ва мазкур шартнома шартларида белгиланган муддатларда бажарилишини;

- смета ҳужжатларига, шаҳарсозлик нормалари ва қоидалари ҳамда техник шартларга мувофиқ барча ишларни сифатли бажаришни;

- ўзи томонидан қурилиш учун қўлланиладиган қурилиш материаллари, асбоб-ускуналар ва бутловчи буюмлар, конструкция ва тизимлар сифатини, уларнинг лойиҳа ҳужжатларида кўрсатилган сертификацияларга, давлат стандартларига ҳамда техник шартларга мувофиқлигини;

- шартномада белгиланган кафолат муддати мобайнида объектдан фойдаланиш жараёнида нуқсонлар ва тўлиқ бажарилмаган ишлар аниқланганда, ўз ҳисобидан бартараф этишни кафолатлайди.

12.2. Объектда бажарилган ишларнинг кафолатли муддати томонлар қурилиш-таъмирлаш тугалланган объектни қабул қилиб олиш тўғрисидаги даололатномани имзолаган кундан бошлаб 12 ой этиб белгиланади.

12.3. Агар объектдан фойдаланишнинг кафолатли муддатида аниқланиб, улар бартараф этилгунга қадар фойдаланишни давом эттириш имконини бермайдиган нуқсонлар аниқланса, у ҳолда кафолат муддати нуқсонларни бартараф этиш даврига узайтирилади. Нуқсонлар Пудратчи томонидан унинг ўз ишчи кучи ва маблағлари ҳисобидан бартараф этилади.

Мавжуд нуқсонлар ва уларни бартараф этиш муддатлари Пудратчи ва Буюртмачининг икки томонлама далолатномасида қайд этилади.

Агар Пудратчи бажарилган ишлардаги нуқсонлар ва тўлиқ бажарилмаган ишларни, жумладан ускуналарнинг камчиликларини далолатномада кўрсатилган муддат ичида бартараф этмаса, Бубртмачи Ўзбекистон Республикаси томонидан қабул қилинган қонун ва меёрий ҳужжатларга асосан жавобгарликка тортиш тўғрисида ўрнатилган тартибда қонуни мухофаза қилувчи муассасаларга мурожат қилиш ҳуқуқига эга.

**XIII. ШАРТНОМАНИ БЕКОР ҚИЛИШ**

13.1. Буюртмачи:

- шартнома кучга киргандан кейин қурилиш-таъмирлаш ишларининг бошланиши Буюртмачига боғлиқ бўлмаган сабабларга кўра Пудратчи томонидан бир ойдан кўп вақтга кечиктирилганда;

- ишларни тугатишнинг мазкур шартномада белгиланган муддати Пудратчининг айби билан бир ойдан ортиқ муддатга кўпайган ҳолда;

- Пудратчи томонидан шартнома шартлари қурилиш меъёрлари ва қоидаларида назарда тутилган ишларнинг сифати пасайишига олиб келадиган даражада бузилганда;

- қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

13.2. Пудратчи:

- ишларнинг бажарилиши Пудратчига боғлиқ бўлмаган сабабларга кўра Буюртмачи томонидан бир ойдан ортиқ муддатга тўхтатиб қўйилганда;

- шартнома кучга киргандан кийин Буюртмачи томонидан молиялаштириш бир ойдан кўп вактга кечиктирилганда.

- Буюртмачи томонидан молиялаштириш шартлари бажарилмаганда;

- қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

13.3. Шартнома бекор қилинганда Буюртмачи ва Пудратчининг қўшма қарорига кўра тугалланмаган қурилиш-таъмирлаш бир ой муддатда Буюртмачига берилади, Буюртмачи бажарилган ишлар қийматини Пудратчига тўлайди.

13.4. Мазкур шартномани бекор қилишга қарор қилган томон мазкур бўлим қоидасига мувофиқ иккинчи томонга ёзма билдиришнома юборади.

13.5. Шартноманинг бир томонлама бекор қилинишига йўл қўйилмайди, қонун ҳужжатларида ёки мазкур шартномада назарда тутилган ҳоллар бундан мустасно.

**XIV. ТОМОНЛАРНИНГ МУЛКИЙ ЖАВОБГАРЛИГИ**

14.1. Мазкур шартномада кўрсатилган ўз мажбуриятларига риоя қилмаганлиги, ўз вақтида молиялаштирмаганлиги ва шартномада белгиланган бошқа мажбуриятларни бузганлиги учун Буюртмачи Пудратчига кечиктирилган ҳар бир кун учун мажбуриятларнинг бажарилмаган қисмининг **0,05** фоизи миқдорида пеня тўлайди, бунда пенянинг умумий суммаси бажарилмаган ишлар ёки кўрсатилмаган хизматлар қийматининг **50** фоизидан ошмаслиги лозим.

Пеня тўланиши Буюртмачини шартнома шартлари бузилиши туфайли етказилган зарарни қоплашдан озод қилмайди.

14.2. Пудратчи томонидан объектни ўз вақтида ишга тушириш бўйича мажбуриятлар бузилган бўлса, Пудратчи Буюртмачига муддати ўтказиб юборилган ҳар бир кун учун мажбуриятларнинг бажарилмаган қисмининг **0,05** фоизи миқдорида пеня тўлайди, бироқ бунда пенянинг умумий суммаси бажарилмаган ишлар ёки кўрсатилмаган хизматлар қийматининг **50** фоизидан ошмаслиги лозим.

Пеня тўлаш Пудратчини ишларни бажаришнинг ёки хизматлар кўрсатишнинг кечикиши туфайли етказилган зарарларни қоплашдан озод қилмайди.

14.3. Буюртмачи Пудратчининг бажарилган ишлари ҳажмидан ёки молиявий ҳисоб-китоблардан аниқланган камчиликлар натижасида Буюртмачига қайтариладиган маблағлар ва бошқа тўловлар бўйича мажбуриятларни ўз вақтида бажармаса, Буюртмачи ушбу маблағларни молиялаштириш учун ажратилган маблағлар ҳисобидан чегириб қолиш ҳуқуқига эга.

**XV. НИЗОЛАРНИ ҲАЛ ЭТИШ ТАРТИБИ**

15.1. Ушбу пудрат шартномаси амал қилиш давомида юзага келадиган тортишувлар, келишмовчиликлар, низолар томонлар тарафидан ўзаро музокара йўли билан ҳал этилади.

Музокара натижасида келишувга келинмаган тақдирда тортишувлар, келишмовчиликлар, низолар иктисодий судида эътироз тартибига риоя қилган ҳолда, кўриб чиқилади. Эътирозлар ёзма равишда тақдим қилиниши керак ва уларни кўриб чиқиш муддати эътироз билдирилган томон олганидан кейин 1 (бир) ой муддатни ташкил этади.

**XVI. АЛОҲИДА ШАРТЛАР**

16.1. Пудратчи қурилиш (таъмирлаш) объектига ёки унинг алоҳида қисмларига тегишли иш ҳужжатларини Буюртмачининг ёзма рухсатисиз, ёрдамчи пудратчилардан ташқари, бирон-бир учинчи томонга сотиш ёки бериш ҳуқуқига эга бўлмайди.

16.2. Мазкур шартномада назарда тутилмаган бошқа барча ҳоллар учун амалдаги қонун ҳужжатлари нормалари қўлланилади.

16.3. Мазкур шартнома бир хил юридик кучга эга бўлган 2 нусхада тузилди.

16.4. Мазкур шартнома хар икки томон тарафидан имзоланиб Ғазначилик бўлинмасидан рўйхатдан ўтган кундан бошлаб кучга киради.

16.5. Шартнома кучга кирган кундан бошлаб томонлар ўз вазифаларини бажаришга киришади, шунингдек мазкур шартнома бўйича ҳуқуқ ва мажбуриятлари вужудга келади.

**XVII. ШАРТНОМАНИ АМАЛ ҚИЛИШ МУДДАТИ**

16.1. Шартнома хар икки томон тарафидан имзоланиб Ғазначилик бўлинмасидан рўйхатдан ўтган кундан бошлаб 2022 йилнинг 31 декабригача амал қилади.

**XVIII. ТОМОНЛАРНИНГ БАНК РЕКВИЗИТЛАРИ ВА ЮРИДИК МАНЗИЛЛАРИ:**

|  |  |
| --- | --- |
| **«БУЮРТМАЧИ»**  **Бўка тумани 19-сонли Болалар мусиқа ва санъат мактаби**  **Манзил:** Бўка тумани, Тинчлик кўчаси 1-уй.  **Ш.х.в. 400622860272287096600056002**  Марказий банк Тошкент шаҳар ББ ХККМ  **ИНН:** 205 483 894; **ОКОНХ**; **ОКЭД:**  **Телефон:** 998176623.  **Рахбар\_\_\_\_\_\_\_\_\_\_\_\_\_\_\_**  (имзо) | **«ПУДРАТЧИ»**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  . |
| М.Ў. М.Ў. | | |